Khawzawl District-ah Eri pangang khawitute tan Sericulture Office-in training a buatsaih,"1398/2024-2025 Dated Khawzawl, the 31st of July, 2024: Vawiin (31.07.2024) khan District Sericulture Office, Electric Veng, Khawzawl ah Sericulture department Khawzawl District hnuaia Eri Pangang khawitute chu District Sericulture Officer (DSO), Pi Hmingthantluangi hovin Training neih pui an ni a, Ramhlimawmi Hmar, Sericulture Extension Officer leh H.T. Zothanmawia, Sericulture Demonstrator ten zirtirna an pe a ni. He hunah hian Sustainable Livelihood Through Sericulture in East Mizoram under Silk Samagra-II Project hnuaia Rearing House (Pangang khawina In) sak tanpuina II Phase dawng tur beneficiaries- Biate, Khawhai, Vangtlang leh Khawzawl khuaa mi 46 te training pek an ni a, Pangang khawina In sak dan tur leh Pangang khawitu tana hriattur pawimawh hrang hrang uluk taka inzirtir niin, theih tawp chhuaha hlawhtlin pui ngei thei tura tan la turin Pangang khawitute an fuih thar a ni. DSO Pi Hmingthantluangi chuan Eri Pangang khawi chu tih takzeta beih chuan dinchhuahpui tlak a nih mai bakah tunlai ah kan Environment humhimna a nih pah dan sawiin kum tina ramngaw thiah (Shifting cultivation) hmanga lo neih bansanna hmanraw tha tak a nih thu a sawi a ni. Attachment Loading attachment...",Dated: 31 st Jul 24 4:36 PM,https://dipr.mizoram.gov.in/post/khawzawl-district-ah-eri-pangang-khawitute-tan-sericulture-office-in-training-a-buatsaih